Н А Ц Р Т З А К О Н А

О ИЗМЕНАМА И ДОПУНАМА

ЗАКОНА О ПОРЕСКОМ ПОСТУПКУ И ПОРЕСКОЈ АДМИНИСТРАЦИЈИ

Члан 1.

У Закону о пореском поступку и пореској администрацији („Службени гласник РС”, бр. 80/02, 84/02-исправка, 23/03-исправка, 70/03, 55/04, 61/05, 85/05-др. закон, 62/06-др. закон, 61/07, 20/09, 72/09-др. закон, 53/10, 101/11, 2/12-исправка, 93/12, 47/13, 108/13, 68/14, 105/14, 91/15-аутентично тумачење, 112/15, 15/16, 108/16, 30/18, 95/18, 86/19 и 144/20), у члану 11. став 1. после речи: „фискалне касе” додају се речи: „и електронске фискалне уређаје”.

 Члан 2.

 У члану 16. став 1. на крају тачке 4) тачка и запета замењују се тачком.

Тачка 5) брише се.

Члан 3.

 У члану 34. став 1. после речи: „налог за пореску контролу,” додају се речи: „позив за пореску контролу,”.

Члан 4.

 После члана 41а додаје се нови члан 41б који гласи:

„Пореска пријава о обрачунатим доприносима за обавезно социјално осигурање за осниваче, односно чланове привредног друштва

Члан 41б

Пореску пријаву о обрачунатим доприносима за обавезно социјално осигурање за осниваче, односно чланове привредног друштва, по службеној дужности подноси Пореска управа уместо пореског обвезника, односно пореског плаца, у случају када порески обвезник, односно порески платац пропусти да је поднесе у року прописаним законом којим се уређују доприноси за обавезно социјално осигурање.”

Члан 5.

У члану 74. после става 10. додаје се нови став 11, који гласи:

„Изузетно од става 10. овог члана, порески обвезник који своје пореске обавезе измири у износу једнаком или већем од збира износа главне пореске обавезе која је била предмет одлагања и износа главне пореске обавезе по другим основама доспелих до данa плаћања, може у року од 5 дана од дана плаћања, поднети захтев за одлагање плаћања преостале камате која се односи на измирене обавезе, у складу са одредбама овог закона.”.

Досадашњи став 11. постаје став 12.

У досадашњем ставу 12, који постаје став 13. речи: „ст. 7, 9. и 11.” замењују се речима: „ст. 7, 9. и 12.”.

После става 13. додају се ст. 14. и 15, који гласе:

„Изузетно од одредаба овог закона, на захтев пореског обвезника коме је одобрено одлагање плаћања дугованог пореза, Пореска управа може извршити замену средства обезбеђења наплате у том поступку, ако је ново средство обезбеђења исте врсте и веће вредности од постојећег средства обезбеђења и ако испуњава услове прописане одредбама овог члана.

У случају из става 14. овог члана, након прибављања доказа да је обезбедио ново средство обезбеђења, у висини дугованог пореза који је предмет одлагања плаћања, Пореска управа у прописаном поступку дозвољава брисање постојећег средства обезбеђења из прописаног регистра, односно враћа пореском обвезнику дато средство обезбеђења.”.

Члан 6.

У члану 76. став 3. после речи: „поступку пореске контроле”, додају се запета и речи: „као и у случају из члана 74. став 11. овог закона”.

Члан 7.

У члану 114е после речи: „наплату и повраћај,” додају се запета и речи: „као и намирење доспелих обавеза путем прекњижавања”.

Члан 8.

У члану 123. став 3. после речи: „на основу налога за”, додају се речи: „пореску” а после речи: „односно позива”, додају се речи: „за пореску контролу”.

Члан 9.

У члану 124. став 1. после речи: „односно позив”, додају се речи: „за пореску контролу”.

У ставу 2. после речи: „фискалних каса,” додају се речи: „електронских фискалних уређаја”.

У ставу 3. после речи: „пореском обвезнику” додају се речи: „уколико пореску контролу врши на основу налога за пореску контролу”.

У ставу 4. после речи: „одмах по пријему налога,” додају се запета и речи: „односно позива за пореску контролу” а после речи: „у року од 24 часа од пријема налога” додају се запета и речи: „односно позива за пореску контролу”.

Члан 10.

У члану 128. став 4. после речи: „фискалне касе” додају се запета и речи: „електронског фискалног уређаја”.

У ставу 8. речи: „у року од пет дана” замењују се речима: „у року до 30 дана”.

Члан 11.

У члану 131. став 1. тачка 4) после речи: „фискалне касе” додају се запета и речи: „електронског фискалног уређаја”.

Члан 12.

У члану 160. став 1. тачка 6) после речи: „фискалне касе” додају се речи: „и електронске фискалне уређаје;”.

Члан 13.

Одредба члана 5. став 1. овог закона, која се односи на могућност одлагања плаћања камате, примењује се и на дуговани порез који је био предмет поступка одлагања плаћања дугованог пореза у коме је поништен споразум, односно укинуто решење пре ступања на снагу овог закона.

Одредбе члана 5. став 4. овог закона, које се односе на могућност замене средства обезбеђења у поступку одлагања плаћања дугованог пореза, примењују се и на средства обезбеђења у поступку одлагања плаћања дугованог пореза које је одобрено пре ступања на снагу овог за

Члан 14.

Овај закон ступа на снагу осмог дана од дана објављивања у „Службеном гласнику Републике Србије.”.